320 
Praeter illas species, quas etiam in Guinea observavit Pel, ad faunam Senegambensem 
pertinent Ocypode cursor Lin. et Alima hyalina Latr. ad Promontorium Cap vert dictum in- 
ventae; tum Sesarma curvata Edw., Leptopodia sagittarius Fab. et Serolis Fabricii Leach. 
Quae faunae Insularum Canariensium adnumerat Milne Edwards Scyllarus latus Latr. 
Typhis ferus Edw. et ''yphis rapax Edw., nondum in Africa sunt observata. 
E centum et viginti speciebus, quas e Promontorio Bonae Spei enumerat Krauss, duae 
tantum, uti jam supra indicavi, Plagusia squamosa Bosc et Cyamus ovalis Rouss. etiam ad 
littora occidentalia habitare videntur, ut plane distinctam esse faunam Capensem satis constet. 
E partibus intermediis Africae, Congonis et Angolae littoribus, nulla crustacea , quoad scio, 
descripta sunt: magis forte cum regione Capensi has convenire regiones probabunt observationes. 
An coniungenda sint reliqua littora occidentalia, Guineae et Senegambiae, ulterioribus 
investigationibus relinquendum est; probabile videtur, fluctu africano septentrionali, qui ex 
Oceano atlantico descendit, ambarum regionum littora amplectente. 
Quo facilius comparentur diversae regiones carcinologicae Africae occidentalis omnes com- 
posui et in tabula disposui, quae tum e Senegambia et Guinea, tum e Promontorio Bonae Spei 
innotuerunt crustaceorum species. Duplici nota signavi species, quas characteristicas dicit Krauss, 
et asterisco (f) eas, quae, nulla ulteriori loci mentione facta, parti meridionali Africae pro- 
priae sunt ; num autem centra, quae illis speciebus indicat Krauss , revera a se invicem distinguenda 
sint aptius diiudicabitur quando et Fauna littorum occidentalium meridionalium et Mozambicensis 
melius erunt exploratae. 
